Viborger Samler, 1848-09-30
Skive, den 29de Septbr. Ved det her idag afholdte Prøvevalg, til hvilket henved 200 Vælgere havde indfundet sig, stillede sig 2 Candidater, nemlig Kmherre Stiftamtmand Bretton og Rector Olsen, begge fra Viborg. Førstnævnte, der ved Embedsforretninger var forhindret fra at tage Deel i Mødet, havde underrettet om at han agtede at stille sig, hvis Districtet ønskede ham; hvorimod Rector Olsen, der stillede sig ifølge flere vælgeres Opfordring, personlig var mødt. Dirigenten, Kammerjunker, Willemoes, aabnede Mødet ved at forestille Vigtigheden og den særdeles Betydning af den forestaaende Rigsdag, samt hvorledes at der til denne ikke kunde eller burde være Tale om Valg, fremkaldte af specielt Hensyn til denne eller hiin Stands Jnteresse, hvorefter Rector Olsen i et klart og livligt, fra Hjertet kommende Foredrag udviklede sine, størstedelen af Vælgerne alt tidligere fra Tale og Skrift bekjendte, frisindede Anskuelser, der fandt almindelig Gjenklang hos Tilhørerne, som med spændt Opmærksomhed fulgte Foredraget. J den derved fremkaldte Discussion, syntes en Meningsulighed at være tilstede med Hensyn til Spørgsmaalet om den Basis, der ved det fri og ufrie Hartkorns Egalisering burde lægges til Grund for Pligtarbeidets Ydelse in natura, idet at Valgcandidaten formeente, at der kunde være billighed for, at der ved Fordelingen af Veiarbeidet in natura tages Hensyn til Arbeidskraftens Størrelse, hvorimod der yttredes, at Hartkornet burde være den rette Maalestok; men ligesom Spørgsmaalet herom vistnok maa ansees at være den forestaaende Rigsdag uvedkommende, saaledes tør vi ogsaa antage, at Meningsuligheden mere var tilsyneladende end virkelig, hvilket ydermere bekræftedes ved den derpaa - ved Vælgernes Aftræden til Høire og Venstre - stedfundne Prøve afstemning paa Candidaterne i alphabetisk Orden, ved hvilken Kammerherre Bretton erholdt nogle faa Stemmer, imedens at en langt overveiende Pluralitet af Forsamlingen, (Md.) erklærede sig for Rector Olsen. Til Vælgerne i Salling. Overeensstemmende med min Grundsætning: Lige Ret tigheder for Alle og ligelige Byrder, erklærede jeg mig ved Prøvevalget i Skive for Udjevning af Forskjellen mellem det frie og det ufrie Hartkorn, men tilføiede, at der kunde være en Billighed i at tage Hensyn til Arbeidskraften ved Fordelingen af Communens Veiarbeide, forsaavidt dette ikke skeer ved Licitation, hvilket ogsaa er foreslaaet i Stænderforsamlingen. Jeg indseer heel vel, at dette i Udførelsen har sine Vanskeligheder, og blot burde være en Overgang til den fuldkomne Lighed, som desuden har Medhold i Lovens Mening; og jeg tvivler aldeles ikke om, at denne Sag vil ende med fuldkommen Lighed for alt Hartkornet; men jeg maa gjøre Vælgerne opmærksomme paa, at det Nærmeste, vi nu forØieblikket have at tænke paa, er at faae en god og virkelig folkelig fri Forfatning. Enten vil da Hartkorns-Ligheden finde sin Afgjørelse med selve Forfatningen, eller snarere i de Love, som, efter at Constitutionen er kommen istand, blive forelagte den lovgivende Forsamling, hvor Folket da selv kan udøve den det tilkommende Jndflydelse i denne Henseende. Naar det Største og Vigtigste, som omfatter Alt, er givet, saa følger Resten af sig selv. F. C. Olsen.